CELEX: 32016D0170
Language: sl
Date: 2016-02-05 00:00:00
Title: Izvedbeni sklep Komisije (EU) 2016/170 z dne 5. februarja 2016 o odobritvi metod za razvrščanje prašičjih trupov na Finskem (notificirano pod dokumentarno številko C(2016) 658)

9.2.2016   
            
            
               SL
            
            
               Uradni list Evropske unije
            
            
               L 32/163
            
         IZVEDBENI SKLEP KOMISIJE (EU) 2016/170
   z dne 5. februarja 2016
   o odobritvi metod za razvrščanje prašičjih trupov na Finskem
   
      
         (notificirano pod dokumentarno številko C(2016) 658)
      
   
   (Besedilo v finskem in švedskem jeziku je edino verodostojno)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) in zlasti člena 20(p) Uredbe,
   ob upoštevanju naslednjega:
   
               (1)
            
            
               Točka 1 oddelka B.IV Priloge IV k Uredbi (EU) št. 1308/2013 določa, da se za razvrščanje prašičjih trupov vsebnost pustega mesa oceni z metodami za ocenjevanje, ki jih odobri Komisija, odobrijo pa se lahko le statistično potrjene metode za oceno, ki temeljijo na fizikalnih meritvah enega ali več anatomskih delov prašičjih trupov. Za odobritev metod za ocenjevanje mora biti statistična napaka pri oceni znotraj najvišjega dovoljenega odstopanja. Navedeno odstopanje je opredeljeno v členu 23(3) Uredbe Komisije (ES) št. 1249/2008 (2).
            
         
               (2)
            
            
               Z Odločbo Komisije 96/550/ES (3) je bila odobrena uporaba treh metod za razvrščanje prašičjih trupov na Finskem.
            
         
               (3)
            
            
               Finska je Komisijo zaprosila, naj odobri nadomestitev enačbe za ocenjevanje vsebnosti pustega mesa, ki se uporablja v metodi „Hennessy Grading Probe 4 (HGP4)“, in odobri novo metodo „AutoFOM III“, ki naj bi nadomestila trenutno uporabljeno metodo „Autofom“ za razvrščanje prašičjih trupov na njenem ozemlju. Finska je zato v protokolu, kot je določen v členu 23(4) Uredbe (ES) št. 1249/2008, predložila podroben opis preskusa z razkosanjem in navedla načela, na katerih temeljijo nove enačbe, rezultate preskusa z razkosanjem in enačbe za ocenjevanje deleža pustega mesa. Finska je Komisijo tudi pozvala, naj v ta sklep ne vključi metode „Intrascope/Optical probe“, saj se ta metoda ne uporablja več.
            
         
               (4)
            
            
               Pri preučitvi navedene prošnje je bilo ugotovljeno, da so pogoji za odobritev navedenih novih enačb in metode za razvrščanje izpolnjeni. Zato bi bilo treba navedene enačbe in metodo za razvrščanje na Finskem odobriti.
            
         
               (5)
            
            
               Spremembe naprav ali metod za razvrščanje ne bi smele biti dovoljene, če niso izrecno odobrene z izvedbenim sklepom Komisije.
            
         
               (6)
            
            
               Zaradi jasnosti in pravne varnosti bi bilo treba sprejeti nov sklep. Odločbo 96/550/ES bi bilo zato treba razveljaviti.
            
         
               (7)
            
            
               Ob upoštevanju tehničnih okoliščin, povezanih z uvajanjem novih metod in enačb, bi bilo treba metode za razvrščanje prašičjih trupov, odobrene s tem sklepom, uporabljati od 1. februarja 2016.
            
         
               (8)
            
            
               Ukrepi iz tega sklepa so v skladu z mnenjem Odbora za skupno ureditev kmetijskih trgov –
            
         SPREJELA NASLEDNJI SKLEP:
   Člen 1
   Za razvrščanje prašičjih trupov na Finskem se v skladu s točko 1 oddelka B.IV Priloge IV k Uredbi (EU) št. 1308/2013 odobri uporaba naslednjih metod:
   
               (a)
            
            
               naprava „Hennessy Grading Probe 4 (HGP4)“ in z njo povezane metode razvrščanja, ki so podrobno opredeljene v delu I Priloge,
            
         
               (b)
            
            
               naprava „AutoFom III“ in z njo povezane metode razvrščanja, ki so podrobno opredeljene v delu II Priloge;
            
         Člen 2
   Spremembe odobrenih naprav ali metod za razvrščanje niso dovoljene, če take spremembe niso izrecno odobrene s sklepom Komisije.
   Člen 3
   Odločba 96/550/ES se razveljavi.
   Člen 4
   Ta sklep se uporablja od 1. februarja 2016.
   Člen 5
   Ta sklep je naslovljen na Republiko Finsko.
   
      V Bruslju, 5. februarja 2016
      
         
            Za Komisijo
         
         Phil HOGAN
         
            Član Komisije
         
      
   
   
      (1)  UL L 347, 20.12.2013, str. 671.
   
      (2)  Uredba Komisije (ES) št. 1249/2008 z dne 10. decembra 2008 o podrobnih pravilih za uporabo lestvic Skupnosti za razvrščanje trupov goved, prašičev in ovac ter sporočanje njihovih cen (UL L 337, 16.12.2008, str. 3).
   
      (3)  Odločba Komisije 96/550/ES z dne 5. septembra 1996 o odobritvi metod za razvrščanje prašičjih trupov na Finskem (UL L 236, 18.9.1996, str. 47).
   
      PRILOGA
      
         METODE ZA RAZVRŠČANJE PRAŠIČJIH TRUPOV NA FINSKEM
      
      DEL I
      
         Hennessy Grading Probe 4 (HGP4)
      
      
               
                  1.
               
               
                  Pravila, določena v tem delu, se uporabljajo, kadar se razvrščanje prašičjih trupov opravi z napravo, imenovano „Hennessy Grading Probe 4“ (HGP4).
               
            
               
                  2.
               
               
                  Naprava Hennessy Grading Probe je opremljena s sondo s premerom 5,95 mm, ki ima na koncu koničasto rezilo 6,3 mm, ki vsebuje fotodiodo (Siemens LED tipa LYU 260-EO in fotodetektor tipa 58 MR) in ima operativno razdaljo med 0 in 120 mm.
               
            
               
                  3.
               
               
                  Vsebnost pustega mesa v trupu se izračuna v skladu z naslednjo enačbo:
                  Y = 67,091 – 0,566 × S1 – 0,381 × S2 + 0,078 × M
                  pri čemer je:
                  
                              S1
                           
                           
                              :
                           
                           
                              debelina hrbtnega maščobnega tkiva (vključno s kožo) v milimetrih, merjena 8 cm od vzdolžne osi trupa za zadnjim rebrom (med 14. rebrom in prvim ledvičnim vretencem);
                           
                        
                              S2
                           
                           
                              :
                           
                           
                              debelina hrbtnega maščobnega tkiva (vključno s kožo) v milimetrih, merjena 6 cm od vzdolžne osi trupa med tretjim in četrtim zadnjim rebrom;
                           
                        
                              M
                           
                           
                              :
                           
                           
                              debelina mišice v milimetrih, merjena 6 cm od vzdolžne osi trupa med tretjim in četrtim rebrom.
                           
                        
            
               
                  4.
               
               
                  Ta enačba velja za trupe, ki tehtajo med 50 in 120 kilogrami.
               
            DEL II
      
         AutoFOM III
      
      
               
                  1.
               
               
                  Pravila iz tega dela se uporabljajo, kadar se razvrščanje prašičjih trupov opravi z napravo, imenovano „AutoFOM III“ (fully automatic ultrasonic carcass grading).
               
            
               
                  2.
               
               
                  Naprava je opremljena s 16 pretvorniki, vgrajenimi v sklop iz nerjavečega jekla. Meritve, ki se uporabljajo za modele, so celovita ocena velikosti in lastnosti, ki izhajajo iz dveh izbranih prerezov. Izbrana prereza sta pri najmanjši maščobi v ledjih in sečišču ledij in šunke. Naprava oddaja zvočne valove v tkivo. Odboji od kosti, mišic in maščobe se pretvorijo v sliko notranjosti. Na podlagi slike se opravita digitalna slika in analiza podatkov.
               
            
               
                  3.
               
               
                  Vsebnost pustega mesa v trupu se izračuna v skladu z naslednjo enačbo:
                  Y = 63,2758 + 0,081174 × R2P1 – 1,11488 × R2P5 – 0,89933 × R2P10 + 0,057066 × R3P3 + 0,097869 × R3P5
                  Pri čemer je:
                  
                              R2P1
                           
                           
                              :
                           
                           
                              povprečna debelina kože;
                           
                        
                              R2P5
                           
                           
                              :
                           
                           
                              koža na izbranem mestu P2 v mm;
                           
                        
                              R2P10
                           
                           
                              :
                           
                           
                              najmanjša maščoba prereza v mm;
                           
                        
                              R3P3
                           
                           
                              :
                           
                           
                              meso, merjeno na izbranem mestu minimalne debeline maščobnega tkiva v mm;
                           
                        
                              R3P5
                           
                           
                              :
                           
                           
                              največja izmerjena količina mesa v mm.
                           
                        
            
               
                  4.
               
               
                  Enačba velja za trupe, ki tehtajo med 50 in 120 kilogrami.